Návrh  

Zákon č. 
z ....................

 ktorým sa mení a dopĺňa zákon č.  311/1999 Z.z. o registri trestov v znení neskorších predpisov a o zmene a doplnení zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov

	Národná rada Slovenskej republiky sa uzniesla na tomto zákone: 

Čl. I

	Zákon č. 311/1999 Z.z. o registri trestov v znení zákona č. 48/2002 Z.z., zákona č. 418/2002 Z.z. a zákona č. 530/2004 Z.z. sa mení a dopĺňa takto:

1. V poznámke pod čiarou k odkazu 1 sa citácia § 307 Trestného poriadku nahrádza citáciou „§ 216 až 218 zákona č. 301/2005 Trestného poriadku.“.

2. V poznámke pod čiarou k odkazu 1a sa citácia § 309 Trestného poriadku nahrádza citáciou „§ 220 až 227 Trestného poriadku.“.

3. V § 1 ods. 3 písm. a) sa na konci pripájajú slová „vrátane osoby, právoplatne odsúdenej na základe dohody o vine a treste1b)“ 

Poznámka pod čiarou k odkazu 1b) znie:
„1b) § 334 Trestného poriadku.“.

4. V poznámke pod čiarou k odkazu 2 sa citácia § 384a Trestného poriadku nahrádza citáciou „§ 518 až 519 Trestného poriadku.“.

5. V poznámke pod čiarou k odkazu 5 sa citácia zákona č. 52/1998 Z.z. o ochrane osobných údajov informačných systémoch nahrádza citáciou „Zákon č. 428/2002 Z.z. o ochrane osobných údajov v znení neskorších predpisov.“.

	6. V poznámke pod čiarou k odkazu 6 sa citácia „§ 6 ods. 1 zákona Národnej rady Slovenskej republiky č. 300/1993 Z.z. o mene a priezvisku v znení zákona Národnej rady Slovenskej republiky č. 154/1994 Z.z.“ nahrádza citáciou „§ 6 ods. 1 zákona Národnej rady Slovenskej republiky č. 300/1993 Z.z. o mene a priezvisku v znení neskorších predpisov.“. 

	7. V § 3 ods. 3 sa slová „okresné úrady“ nahrádzajú slovami „matričné úrady“.

	8. V poznámke pod čiarou k odkazu 7 sa citácia § 16 a 17 Trestného poriadku nahrádza citáciou „§ 12 až 16 Trestného poriadku.“.

9. V poznámke pod čiarou k odkazu 8 sa citácia § 384d Trestného poriadku nahrádza citáciou „§ 518 ods. 2 Trestného poriadku.“.

	10. V poznámke pod čiarou k odkazu 9 sa citácia § 308 ods. 2 Trestného poriadku nahrádza citáciou „§ 217 ods. 2 a 219 ods. 2 Trestného poriadku.“.

	11. V poznámke pod čiarou k odkazu 9a sa citácia „Zákon č. 135/1982 Zb. o hlásení a evidencii pobytu občanov v znení zákona č. 441/2001 Z.z.“ nahrádza citáciou „Zákon č. 253/1998 Z.z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.“. 

	12. V poznámke pod čiarou k odkazu 9b sa citácia „§ 15 ods. 3 zákona Národnej rady Slovenskej republiky č. 162/1993 Z.z. o občianskych preukazoch v znení neskorších predpisov“ nahrádza citáciou „§ 15a ods. 3 zákona č. 162/1993 Z.z. o občianskych preukazoch v znení neskorších predpisov.“. 

	13. V poznámke pod čiarou k odkazu 9c sa citácia „§ 23 ods. 3 zákona č. 381/1997 Z.z. o cestovných dokladoch v znení zákona č. 441/2001 Z.z.“ nahrádza citáciou „§ 23 ods. 3 zákona č. 381/1997 Z.z. o cestovných dokladoch v znení neskorších predpisov.“. 

	14. V § 5b sa slová „informačno-technických prostriedkov“ nahrádzajú slovami „technických prostriedkov“.

15. § 7 vrátane nadpisu znie:

„Odpis registra trestov a výpis z registra trestov

§ 7

(1)	Odpis registra trestov sa vydáva 

a)	orgánu činnému v trestnom konaní a súdu na ich žiadosť,10)

b)	útvaru Policajného zboru na jeho žiadosť pri rozhodovaní o žiadosti podľa osobitného predpisu,10a)

c)	Kancelárii prezidenta Slovenskej republiky
1.	na konanie o žiadosti o milosť a to o osobe, ktorej sa žiadosť týka,
2.	na účely ustanovenia do funkcie člena Súdnej rady Slovenskej republiky,10b)

d)	Ministerstvu spravodlivosti Slovenskej republiky na účely ustanovenia
1.	do funkcie člena Súdnej rady Slovenskej republiky vládou Slovenskej republiky,10b)
2.	na konanie o žiadosti o milosť a to o osobe, ktorej sa žiadosť týka,
3.	na účely vymenovania za notára,10g)
4.	na účely vymenovania za súdneho exekútora.10h)

e)	Súdnej rade Slovenskej republiky na účely vymenovania do funkcie sudcu,10c)

f)	Predsedovi súdu na účely výberového konania na miesto sudcu,10c)

g)	Kancelárii Národnej rady Slovenskej republiky na účely ustanovenia do funkcie člena Súdnej rady Slovenskej republiky,10b)

h)	Národnému bezpečnostnému úradu na účely bezpečnostnej previerky,10d) 

i)	na účely prijímacieho konania do služobného pomeru prokurátora a právneho čakateľa prokuratúry,10e) 

j)	Slovenskej informačnej službe, Národnému bezpečnostnému úradu, Vojenskému spravodajstvu, Ministerstvu vnútra Slovenskej republiky, Ministerstvu spravodlivosti Slovenskej republiky, Zboru väzenskej a justičnej stráže, Ministerstvu dopravy, pôšt a telekomunikácií Slovenskej republiky a Colnému riaditeľstvu Slovenskej republiky na účely prijímacieho konania do služobného pomeru a jeho ďalšieho trvania,10f)

k)	Notárskej komore Slovenskej republiky na účely vymenovania za notára,10g)

l)	Slovenskej komore exekútorov na účely vymenovania za súdneho exekútora,10h)

m)	Slovenskej advokátskej komore na účely zápisu do zoznamu advokátov.11)

(2)	Na základe medzinárodných zmlúv, ktorými je Slovenská republika viazaná a rozhodnutí Rady Európskej únie, vydáva generálna prokuratúra za podmienok  ustanovených zákonom justičným orgánom ostatných zmluvných strán a justičným orgánom členských štátov Európskej únie odpis registra trestov, výpis a iné informácie z registra trestov, ktoré sú potrebné v trestnej veci, v rovnakom rozsahu, v akom ich možno v obdobných prípadoch poskytnúť vlastným justičným orgánom.12)

(3)	Generálna prokuratúra vydáva odpis registra trestov, výpis a iné informácie z registra trestov, ktoré sú potrebné v trestnej veci, ak je žiadateľom národný člen v Eurojuste alebo osoba, ktorá ho zastupuje vo výkone funkcie podľa osobitného predpisu.12a)

(4)	V odpise registra trestov sa uvádzajú všetky údaje o každom odsúdení osoby, ktorej sa odpis týka, o priebehu výkonu trestu, výkonu ochranných opatrení a o zahladení odsúdenia podľa rozhodnutia súdu alebo na základe zákona. 

(5)	Súčasťou odpisu registra trestov sú aj údaje
a)	o právoplatnom rozhodnutí súdu alebo o právoplatnom rozhodnutí prokurátora o podmienečnom zastavení trestného stíhania, 
b)	o právoplatnom rozhodnutí súdu alebo o právoplatnom rozhodnutí prokurátora o schválení zmieru,
c)	z trestných listov cudzozemských súdov o právoplatnom odsúdení občana Slovenskej republiky alebo o právoplatnom odsúdení osoby, ktorá má trvalý pobyt na území Slovenskej republiky.

Poznámky pod čiarou k odkazom 10b až 10h znejú:
„10b) § 3 ods. 4 zákona č. 185/2002 Z.z. o Súdnej rade Slovenskej republiky a o zmene a doplnení niektorých zákonov. 
10c)  § 6 zákona č. 385/2000 Z.z. o sudcoch a prísediacich a o zmene a doplnení niektorých zákonov v znení neskorších predpisov.
10d) Zákon č. 215/2004 Z.z. o ochrane utajovaných skutočností a o zmene a doplnení niektorých zákonov.
10e)  § 6 ods. 7 a 231 ods. 4 zákona č. 154/2001 Z.z. o prokurátoroch a právnych čakateľoch prokuratúry v znení neskorších predpisov.
10f)  Napríklad § 14 ods. 2 zákona č. 200/1998 Z.z. o štátnej službe colníkov a o zmene a doplnení niektorých ďalších zákonov v znení neskorších predpisov. 
10g)  § 11 ods. 5 zákona Slovenskej národnej rady č. 323/1992 Zb. o notároch o notárskej činnosti (Notársky poriadok) v znení neskorších predpisov. 
10h)  § 10 ods. 5 zákona Národnej rady Slovenskej republiky č. 233/1995 Z.z. o súdnych exekútoroch do exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.“.

	16. V poznámke pod čiarou k odkazu 10) sa citácia „§ 12 ods. 1 Trestného poriadku“ nahrádza citáciou „§ 10 ods. 1, 2 Trestného poriadku.“.

17. V poznámke pod čiarou k odkazu 10a) sa citácia „Zákon č. 48/2002 Z.z. o pobyte cudzincov a o zmene a doplnení niektorých zákonov“ nahrádza citáciou „Napríklad zákon č. 48/2002 Z.z. o pobyte cudzincov a o zmene a doplnení niektorých  zákonov v znení neskorších predpisov, zákon č. 190/2003 Z.z. o strelných zbraniach a strelive a o zmene a doplnení niektorých zákonov v znení zákona č. 757/2004 Z.z. a zákona č. 132/2005 Z.z.“.

18. V poznámke pod čiarou k odkazu 11 sa citácia „Napríklad § 14 zákona č. 73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície“ nahrádza citáciou „§ 3 ods. 5 zákona č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“.

	19. Za § 7 sa vkladá § 7a, ktorý znie:

„7a

(1)	Žiadosť o odpis registra trestov musí obsahovať 

a)	meno, priezvisko a rodné priezvisko osoby, prípadne prezývku, ak ju osoba má, 
b)	dátum narodenia
c)	rodné číslo,
d)	miesto a okres narodenia,
e)	meno a priezvisko otca,
f)	meno, priezvisko a rodné priezvisko matky
g)	v prípade zmeny mena a zmeny priezviska12b) aj pôvodné meno alebo pôvodné priezvisko. 

(2) O odpis registra trestov môže požiadať a odpis registra prevziať aj v prípade doručovania poštou len osoba určená orgánom uvedeným v § 7 ods. 1 písm. b) až m), ktorej meno a priezvisko tento orgán vopred písomne oznámi generálnej prokuratúre; určená osoba pred podaním žiadosti overí správnosť údajov uvedených v žiadosti.“.

Poznámka pod čiarou k odkazu 12b) znie:
„12b) Zákon Národnej rady Slovenskej republiky č. 300/1993 Z.z. o mene a priezvisku v znení neskorších predpisov.“.

	20. V § 8 ods. 1 sa vypúšťajú slová „na žiadosti“. 

	21. V § 8 ods. 2 písm. a) znie:
	
	      „a) meno, priezvisko a rodné priezvisko osoby, prípadne prezývku, ak ju osoba má,“.

	22. V § 8 ods. 2 písm. g) sa za slovo „priezviska“ vkladá odkaz „12a)“.

	23. V § 8 ods. 3 sa vypúšťajú slová „alebo s písomným súhlasom žiadateľa jeho zamestnávateľ alebo jeho služobný úrad“ a na konci druhej vety sa bodka nahrádza bodkočiarkou a pripájajú sa slová „a nesmie byť staršie ako 30 dní.“. 

	24. V § 8 ods. 4 sa slová „predloženého cestovného“ nahrádzajú slovami „rodného listu alebo iného rovnocenného dokladu preloženého do úradného jazyka a z cestovného“. 

	25. V § 8 ods. 4 sa na konci pripájajú vety: „Orgán prokuratúry môže pri overovaní použiť skenovanie občianskeho preukazu alebo iného identifikačného dokladu. Kópie požadovaných dokladov sa nepripúšťajú.“. 
	 
	26. V § 8 ods. 6 sa na konci pripája veta: „Žiadosti sa zakladajú do evidencie.“. 
	
	27. V § 8 sa vypúšťa odsek 10. 

	28. Za § 8 sa vkladá nový § 8a, ktorý znie: 

„§ 8a

	Generálna prokuratúra na písomnú žiadosť umožní nahliadnuť do odpisu registra trestov osobe, ktorej sa odpis registra trestov týka. 
Na písomnú žiadosť osoby, ktorej sa odpis registra týka, vydá generálna prokurátora odpis registra trestov, ak táto osoba pripojí k žiadosti písomné potvrdenie oprávneného subjektu, že odpis registra trestov žiada na základe osobitného zákona a na účel v zákone uvedený.14a)“.

Poznámka pod čiarou k odkazu 14a) znie:
„14a) 	Napr. § 3 ods. 3 písm. c) zákona č. 15/2005 Z.z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov,
	- § 33 ods. 3 písm. a), § 35 ods. 2 písm. f) a § 53 ods. 3 písm. b! zákona č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov a v znení zákona č. 719/2004 Z.z.,
	- § 38 ods. 2 a § 70 ods. 3 písm. c) zákona č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z.z.,
	- § 18a ods. 2 zákona č. 369/1990 Zb. o obecnom zriadení v znení neskorších predpisov,
	- § 4  ods. 4 zákona č. 344/2004 Z.z. o patentových zástupcoch a o zmene zákona č. 444/2002 Z.z. o dizajnoch a zákona č. 55/1997 Z.z. o ochranných známkach v znení zákona č. 577/2001 Z.z. a zákona č. 14/2004 Z.z.,
	- § 12 ods. 3 zákona č. 215/2004 Z.z. o ochrane utajovaných skutočností a o zmene a doplnení niektorých zákonov,
	- § 3 písm. a) bod 1. zákona č. 95/2002 Z.z. o poisťovníctve a o zmene a doplnení niektorých zákonov v znení neskorších predpisov,
	- § 48 ods. 12 zákona č. 43/2004 Z.z. o starobnom dôchodkovom sporení a o zmene a doplnení niektorých zákonov v znení neskorších predpisov,
	- § 21a ods. 14 písm. a) a § 61 ods. 8 zákona č. 510/2002 Z.z. o platobnom styku a o zmene a doplnení niektorých zákonov v znení neskorších predpisov,
	- § 7 ods. 15 písm. a) zákona č. 483/2001 Z.z. o bankách a o zmene a doplnení niektorých zákonov v znení neskorších predpisov,
	- § 6 ods. 5 zákona Národnej rady Slovenskej republiky č. 202/1995 Z.z. Devízový zákon a zákon, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov,
	- § 3 ods. 4 zákona č. 552/2003 Z.z. o výkone práce vo verejnom záujme v znení zákona č. 365/2004 Z.z. a zákona č. 369/2004 Z.z.,
	- § 14 ods. 2 zákona č. 200/1998 Z.z. o štátnej službe colníkov a o zmene a doplnení niektorých ďalších zákonov v znení neskorších predpisov,
	- § 19a ods. 2 zákona č. 302/2001 Z.z. o samospráve vyšších územných celkov (zákon o samosprávnych krajoch) v znení neskorších predpisov,
	- § 38a ods. 2 písm. a) zákona Národnej rady Slovenskej republiky č. 164/1996 Z.z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“. 
	
29. V poznámke pod čiarou k odkazu 15 sa citácia „§ 176 Trestného zákona“ nahrádza citáciou „§ 352 Trestného zákona.“.

	30. V § 9 odsek 2 znie: 
„(2) Za overenie správnosti údajov v žiadosti o výpis z registra trestov obcou, za nahliadnutie do odpisu registra, za vydanie výpisu z registra trestov a za vydanie odpisu registra trestov podľa § 7 ods. 1 písm. k), l), m) sa platí poplatok podľa osobitného predpisu.16)“.
	
31. V § 9 ods. 3 sa na konci dopĺňa veta, ktorá znie: „Od poplatku sú tiež oslobodené orgány, ktoré žiadajú o odpis registra trestov podľa § 7 ods. 1 písm. a) až j) a ods. 2 a 3.“. 

32. V § 9 ods. 6 sa slová „informačno-technických prostriedkov“ nahrádzajú slovami „technických prostriedkov“.

Čl. II

Zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení zákona Národnej rady Slovenskej republiky č. 89/1993 Z.z., zákona Národnej rady Slovenskej republiky č. 150/1993 Z.z., zákona Národnej rady Slovenskej republiky č. 85/1994 Z.z., zákona Národnej rady Slovenskej republiky č. 232/1995 Z.z., zákona č. 12/1998 Z.z., zákona  č. 457/2000 Z.z., zákona č. 162/2001 Z.z., zákona č. 418/2002 Z.z., zákona č. 531/2003 Z.z., zákona č. 215/2004 Z.z., zákona č. 382/2004 Z.z., zákona č. 432/2004 Z.z., zákona č. 420/2004 Z.z. a zákona č. 341/2005 Z.z. sa dopĺňa takto:

	V prílohe k zákonu Slovenskej národnej rady č. 71/1992 Zb. Sadzobník súdnych poplatkov, sa dopĺňa položka 31, ktorá znie: 

	„Za nahliadnutie do odpisu registra trestov ................. 100 Sk.“.

Čl. III

Tento zákon nadobúda účinnosť 1. mája 2006.